San Pietro in Vincoli
41°53′37.94″ š. pl. 12°29′35.05″ r. ilg.﻿ / ﻿41.8938722°š. pl. 12.4930694°r. ilg.﻿ / 41.8938722; 12.4930694 Šv. Petro grandinėse bazilika (netiesiogiai išvertus − Šv. Petro, surakinto grandinėmis, bazilika, it. Basilica di San Pietro in Vincoli) – katalikų bažnyčia bazilika Romoje. Pagrindinė bažnyčios įžymybė − Mikelandželo „Mozės“ statula, kurta popiežiaus Julijaus II kapui. Bažnyčioje saugojamas vienas krikščionių religijos artifaktų − Šv. Petro grandinės, kuriomis jis buvo surakintas prieš mirtį. Įėjimas į baziliką nemokamas, ji uždaryta pietų metu. Jos adresas Piazza San Pietro in Vincoli 4A.